
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 93
                                                               din 28 mai 2020
privind aprobarea situațiilor financiare anuale – bilanțul contabil și contul anual de execuție al bugetului unității administrativ - teritoriale – la data de 31.12.2019
               Consiliul Local al Municipiului Sighişoara, întrunit în ședință ordinară,

               Luând act de proiectul de hotărâre, înregistrat cu nr. 11.638/18.05.2020 şi la Consiliul Local Sighișoara cu nr. 11.756/18.05.2020, de referatul de aprobare, înregistrat cu nr. 11.640/18.05.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
               Având în vedere prevederile art. 57 din Legea nr. 273/2006 privind finanțele publice locale, cu modificările și completările ulterioare, potrivit cărora, ordonatorii principali de credite întocmesc și prezintă spre aprobare autorităților deliberative, până la data de 31 mai a anului următor, conturile anuale de execuție a bugetului unității administrativ - teritoriale;

Având în vedere Raportul de specialitate al Biroului Buget, Contabilitate, Salarizare, înregistrat cu nr. 11.639/18.05.2020, prin care se propune şi se justifică necesitatea aprobării situaţiilor financiare anuale –  bilanţul contabil şi contul anual de execuţie al bugetului unităţii administrativ - teritoriale –  la data de 31.12.2019;
   Având în vedere avizele favorabile ale comisiilor de buget, comerț, socială și juridică;
În baza art. 129 alin. (2) lit. ”b”, alin. (4) lit. ”a”, alin. (14), art. 139 alin. (1), alin. (3) lit. ”a” și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 
                                                        H O T Ă R Ă Ş T E: 
Art. 1. Se aprobă contul anual de execuţie al bugetului unităţii administrativ - teritoriale la data de 31.12.2019, conform anexei nr. 1, care face parte integrantă din prezenta hotărâre.
Art. 2. Se aprobă bilanţul contabil încheiat la data de 31.12.2019, conform anexei nr. 2, care face parte integrantă din prezenta hotărâre.
Art. 3. Se aprobă situaţiile financiare, conform anexelor nr. 3, 4, 5, 6, 7, 8, 9 şi 10, care fac parte integrantă din prezenta hotărâre.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi Biroul Buget, Contabilitate, Salarizare – Direcția Economică din cadrul Municipiului Sighişoara.
Art. 5. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

            Toth Tivadar       

                                          Contrasemnează pentru legalitate

                                                                                             SECRETARUL GENERAL al municipiului,

                                                                                                           Bizo Anca
(Prezenta s-a adoptat cu 13 voturi ”pentru” și 6 ”abțineri”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Biroul Buget, Contabilitate, Salarizare – Direcția Economică.
  8 ex.
  B.A. 

